Omstrede munisipale bestuurder van Sedibeng vermoor | Maroela Media
Omstrede munisipale bestuurder van Sedibeng vermoor
Die toneel in Alberton waar Stanley Khanyile, munisipale bestuurder van Sedibeng, Saterdag doodgeskiet is. (Foto: @crimeairnetwork/Twitter)
Die munisipale bestuurder van Sedibeng en voormalige hoof van die departement van maatskaplike ontwikkeling in die Oos-Kaap, Stanley Khanyile, is in Alberton doodgeskiet.
Brig. Mathapelo Peters, Gautengse polisiewoordvoerder, het gesê die polisie is op soek na 'n onbekende aantal aanvallers ná die skietdood van 'n 52-jarige man.
"Volgens inligting op die toneel was die oorledene op Saterdag 3 Oktober in 'n voertuig wat by 'n winkelsentrum op die hoek van Hennie Albertsstraat en Michellelaan in Meyersdal geparkeer was toe 'n verdagte verskeie skote op hom geskiet het," het Peters gesê.
Die verdagte het daarna glo in 'n goudkleurige Toyota Cressida, wat daar naby gewag het, gespring en weggejaag. Die registrasienommer van die motor is nie in hierdie stadium bekend nie.
"Die motief vir die skietery is onduidelik," het Peters gesê.
Die minister van tradisionele sake en samewerkende regering, Nkosazana Dlamini-Zuma, het intussen haar medelye met Khanyile se geliefdes betuig.
"Hoewel die omstandighede rondom die voorval nog onduidelik is, glo ons die strafregstelsel sal die oortreders aan die pen laat ry," het Dlamini-Zuma gesê.
Khanyile sou later vandeesmaand weer in die hof verskyn het op aanklagte van geldwassery, bedrog en diefstal wat verband hou met 'n multimiljoen rand- projek in die Oos-Kaap toe Khanyile 'n departementshoof in die provinsie was.
Die DA het vroeër vanjaar gevra dat Khanyile geskors word hangende die uitslag van die ondersoek teen hom. Die party het ook gesê dit is kommerwekkend dat Khanyile tussen staatsdepartemente en provinsies kan rondskuif, terwyl ernstige bewerings teen hom ondersoek word.
Hy en nog twee medebeskuldigdes word daarvan verdink dat hulle betrokke was by die herleiding van nagenoeg R29 miljoen wat vir 'n bouprojek bedoel was.
Die polisie het 'n beroep op enigiemand met inligting oor die voorval gedoen om na vore te kom. Peters het gesê alle inligting sal vertroulik hanteer word.
Spesialisspan moet bobbejane in Kaapstad help bestuur
Live by the sword ,you die by the sword
In hierdie geval geld opgeruim maak skoon.
Die SAPS gaan seker taakspan aanstel. Wonder as wat gaan Cele die moord klasifiseer.
Another one bites the dust, and another ones gone and another ones gone! Soe word almal van kant gemaak wat ietsie weet, of kan praat. Wag vir die VBS gevangenise om een vir een afgemaai te word. Someone is cleaning house!